CELEX: E2013J0026
Language: da
Date: 2014-05-09 00:00:00
Title: Domstolens dom af 27. juni 2014 i sag E-26/13 — Den islandske stat mod Atli Gunnarsson (Personers fri bevægelighed — EØS-aftalens artikel 28 — direktiv 2004/38/EF — direktiv 90/365/EØF — opholdsret — ret til at fraflytte hjemstaten — mindre gunstig skattemæssig behandling)

26.2.2015   
            
            
               DA
            
            
               Den Europæiske Unions Tidende
            
            
               C 68/3
            
         DOMSTOLENS DOM
   af 27. juni 2014
   i sag E-26/13
   Den islandske stat mod Atli Gunnarsson
   (Personers fri bevægelighed — EØS-aftalens artikel 28 — direktiv 2004/38/EF — direktiv 90/365/EØF — opholdsret — ret til at fraflytte hjemstaten — mindre gunstig skattemæssig behandling)
   (2015/C 68/03)
   I sag E-26/13, den islandske stat mod Atli Gunnarsson, hvori Hæstiréttur Íslands (Islands højesteret) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke EØS-aftalens artikel 28 og artikel 7 i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 27. juni 2014. Domskonklusionen lyder således:
   Det er ikke foreneligt med artikel 1 i direktiv 90/365/EØF og artikel 7, stk. 1, litra b) og d), i direktiv 2004/38/EF, at en EØS-stat ikke indrømmer ægtefæller, der er flyttet til en anden EØS-stat, mulighed for at overføre deres personlige skattefradrag ved beregningen af indkomstskat, hvilket de ville have haft ret til, såfremt de boede i hjemstaten, i en situation, hvor en af dem oppebærer pension fra hjemstaten, og denne pension udgør hele, eller næsten hele, denne persons indkomst, og den anden ægtefælle ingen indkomst har.